ZAPISNIK 40. SJEDNICE VMO BORONGAJ LUGOVI
održane 29. kolovoza 2024., 19:00h, u prostorijama MS Borongaj Lugovi, Vukomerec 41.

Prisutni članovi:
1. Ivana Perković
2. Petar Miočević
3. Ivica Milković
4. [bookmark: _heading=h.gjdgxs]Lidija Klanjec
[bookmark: _heading=h.72nfylop9uqu]Odsutni članovi:
1. [bookmark: _heading=h.o4exocu6klm]Bruno Rižmarić

Predsjednica VMO uvodno konstatira kako su prisutna četiri od pet članova Vijeća, te kako Vijeće može pravovaljano donositi odluke.
Predsjednica stavlja na glasanje zapisnik 39. sjednice VMO Borongaj Lugovi, koji je prihvaćen jednoglasno bez rasprave.
Predsjednica stavlja na glasanje dnevni red 40. sjednice VMO Borongaj Lugovi stavlja na glasanje, te je isti prihvaćen jednoglasno bez rasprave.


D N E V N I   R E D

1. Donošenje godišnjeg izvješća o izvršenju Financijskog plana VMO Borongaj Lugovi u 2023.
2. Korištenje prostora MS Borongaj Lugovi
3. Aktualna komunalna problematika
4. Izvješća, pitanja i prijedlozi


Ad. 1. Donošenje godišnjeg izvješća o izvršenju Financijskog plana VMO Borongaj Lugovi u 2023.
	Predsjednica VMO Borongaj Lugovi predstavlja nazočnim članovima godišnje izvješće o izvršenju Financijskog plana VMO Borongaj Lugovi u 2023. godini, koje su članovi dobili u radnim materijalima za 40. sjednicu. 
	Godišnje izvješće prihvaćeno je jednoglasno bez rasprave.

GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora Borongaj - Lugovi za 2023.


Članak 1. 
Godišnji izvještaj o izvršenju Financijskog plana Mjesnog odbora Borongaj - Lugovi za 2023. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2023.
(€)
	Ostvareno prihoda za 2023.
(€)
	Ostvareno rashoda za 2023.
(€)
	Indeks (5/3*100)

	1
	2
	3
	4
	5
	6

	 
	RASHODI
	75.280,00
	75.280,00
	74.231,37
	98,61

	3
	RASHODI POSLOVANJA
	75.280,00
	75.280,00
	74.231,37
	98,61

	32
	Materijalni rashodi
	75.280,00
	75.280,00
	74.231,37
	98,61

	323
	Rashodi za usluge
	65.090,00
	65.090,00
	64.585,99
	99,23

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	65.090,00
	65.090,00
	64.585,99
	99,23

	 
	ODRŽAVANJE JAVNIH POVRŠINA
	24.390,00
	24.390,00
	23.885,99
	97,93

	 
	ODRŽAVANJE NERAZVRSTANIH CESTA
	40.700,00
	40.700,00
	40.700,00
	100,00

	329
	Ostali nespomenuti rashodi poslovanja
	10.190,00
	10.190,00
	9.645,38
	94,66

	3291
	Naknade za rad predstavničkih i izvršnih tijela, povjerenstava i slično
	9.560,00
	9.560,00
	9.554,18
	99,94

	3299
	Ostali nespomenuti rashodi poslovanja
	630,00
	630,00
	91,20
	14,48



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora Borongaj - Lugovi.



Ad. 2. Korištenje prostora MS Borongaj Lugovi
Za 40. sjednicu VMO Borongaj Lugovi zaprimljena su dva zahtjeva za korištenje prostora MS Borongaj Lugovi, od strane Gerontološkog centra te građanke Renate Blažević.
Sljedeći zaključci su doneseni jednoglasno bez rasprave.
Z a k l j u č a k
o povremenom korištenju prostora MS Borongaj Lugovi

Vijeće Mjesnog odbora Borongaj Lugovi odobrava povremeno korištenje prostora MS Borongaj Lugovi, Domu za starije osobe Peščenica – program „Gerontološki centar za starije osobe Peščenica“ zastupan po Mariji Orlić u svrhu održavanja radionica u razdoblju od 29. kolovoza 2024. do 29. kolovoza 2025. u terminu:

	
· ponedjeljkom i srijedom od 8-10 sati 


Z a k l j u č a k
o jednokratnom korištenju prostora MS Borongaj Lugovi

Vijeće Mjesnog odbora Borongaj Lugovi odobrava jednokratno korištenje prostora MS Borongaj Lugovi, Renati Blažević u svrhu obiteljske proslave 14. rujna 2024. od 10 – 22 sata.



Ad. 3. Aktualna komunalna problematika
Predsjednica VMO predlaže donošenje zaključka kojim VMO Borongaj Lugovi traže da se za područje MO Borongaj Lugovi pošalje zahtjev prema Državnoj geodetskoj upravi za katastarsku izmjeru i uređenje zemljišnih knjiga, nastavno za razgovore s g. Almirom Bilajcem koji je bio gostom na 39. sjednici VMO Borongaj Lugovi. 
Sljedeći zaključak Vijeće donosi jednoglasno bez rasprave
Zaključak

o inicijativi za pokretanjem katastarske izmjere područja koje obuhvaća MO Borongaj Lugovi 


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od nadležne Državne geodetske uprave zatraži prikupljanje i obradu svih potrebnih podataka kojemu je svrha osnivanje katastarskih čestica, evidentiranje zgrada i drugih građevina, evidentiranje posebnih pravnih režima na zemljištu i načina uporabe zemljišta te izrada katastarskog operata katastra nekretnina na dijelovima katastarskih općina koje obuhvaća područje Mjesnog odbora Borongaj Lugovi. 

2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 

Predsjednica VMO, nastavno na komunikaciju koju je imala s gđama Karabašić i Stamenkovskom, stanovnicama Savudrijske ulice, predlaže zaključak kojim se od Policijske uprave zagrebačke traže redovitije patrole kod dječjeg igrališta u Savudrijskoj ulici u večernjim satima radi sprječavanja remećenja javnog reda i mira. Zaključak je prihvaćen jednoglasno bez rasprave.
Zaključak

o rješavanju aktualne komunalne problematike 


1. [bookmark: _GoBack]Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od nadležne Policijske postaje zatraži čest i redovan obilazak policijske ophodnje radi svakodnevnog remećenja javnog reda i mira u večernjim satima kod dječjeg igrališta u Savudrijskoj ulici.


2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 

Gđe Karabašić i Stamenkovska također su se žalile na buku koja nastaje odbijanjem košarkaških lopti o ploče koševa na dječjem igralištu u Savudrijskoj ulici. Član Vijeća Ivica Milković predlaže zamjenu trenutnih drvenih ploča s plastičnim pločama, s ciljem smanjenja razine buke. Predsjednica će upit o ovome poslati mailom.

Član Vijeća Petar Miočević predlaže zaključak kojim bi se od nadležnog gradskog ureda zatražila rekonstrukcija križanja ulice Marijana Čavića s ulicom grada Gospića, te dodavanja dopunske strelice za skretanje ulijevo za skretače s južnog kraka Čavićeve ulice na zapadni krak ulice grada Gospića. Navedeni zaključak se predlaže radi sprječavanja prometnih gužvi, koje su zbog rekonstrukcije nadvožnjaka na ulici grada Gospića postale još učestalije. Zaključak je prihvaćen jednoglasno bez rasprave.
Zaključak

o rješavanju aktualne komunalne problematike 


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od nadležnog Sektora zatraži:

· stručni očevid u svrhu donošenja rješenja za rekonstrukciju križanja Ulice Marijana Čavića s Ulicom grada Gospića, te dodavanja dopunske strelice za skretanje ulijevo za skretače s južnog kraka Čavićeve ulice na zapadni krak ulice grada Gospića kako bi se smanjile prometne gužve


2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 




Ad. 4. Izvješća, pitanja, prijedlozi
Predsjednica VMO obavještava nazočne članove kako je javna slavina za vodu, tzv. francek, na dječjem igralištu u Savudrijskoj ulici bio ponovo oštećen. Nakon prijave nadležnim gradskim službama, isti je popravljen.
Zbog korištenja godišnjih odmora, u proteklim tjednima došlo je do usporavanja u odvozu smeća na području MO Borongaj Lugovi, no očekuje se stabiliziranje situacije u narednom periodu.
Započela je već spomenuta rekonstrukcija nadvožnjaka Slavonske avenije iznad ulice grada Gospića, zbog čega je došlo do određenih poremećaja u komunalnim djelatnostima. Očekivano trajanje radova je pet mjeseci.
S obzirom da se nitko drugi nije javio za riječ, ovime je iscrpljen dnevni red, te predsjednica VMO zaključuje 40. sjednicu VMO Borongaj Lugovi u 20:05 sati.

ZAPISNIK VODIO:			     
Petar Miočević

KLASA: 024-08/24-003/1634
URBROJ: 251-13-11-11/002-24-2
Zagreb, 29. kolovoza 2024.


 Predsjednica Vijeća Mjesnog odbora
Borongaj Lugovi

 Ivana Perković
